Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 171/15/8806	Košice, 7.5.2015
EEČ : 2-65-107-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od mesiaca november 2014 do mesiaca február 2015 vrátane zanedbával svoju vyživovaciu povinnosť voči  synovi  mal.  XXXXX, nar. 09. 10. 2002 i napriek rozsudku Okresného súdu XXXXX I  sp. zn. 11 P/58/2013-81 zo dňa 04.06.2014, ppl. dňa 26.07.2014, prispievať sumou 150,-€ mesačne do rúk matky XXXXX, bytom XXXXX, XXXXX, čím takto dlhuje na výživnom sumu 600,-€,  

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ Jasov ČVS: ORP-153/JA-KS-2015 zo dňa 04.03.2015 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti tohto
uznesenia.  

	V priebehu konania bol vypočutý obvinený XXXXX, ktorý dňa                   21. 03. 2015  pri výsluchu uviedol, že dlžné výživné uhradil v plnej výške.
 
	Túto skutočnosť potvrdila aj XXXXX  dňa 09. 04. 2015  pri výsluchu.

Podľa § 215 ods. 1, písm. h)  Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a) Trestného zákona, trestnosť trestného činu zaniká aj vtedy ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor